ઉત્તર પ્રદેશ વિધાનસભા ચૂંટણી માટે પ્રચાર કરતી વખતે ત્રણ દિવસ પહેલાં વડાપ્રધાન નરેન્દ્ર મોદી એ એક રેલી સંબોધિત કરતાં કહ્યું હતું કે, ગુજરાત મારી જન્મભૂમિ છે, પણ યુપી એ મને દત્તક લીધો છે. આ એક વાક્ય નરેન્દ્ર મોદી માટે હવે મુસીબત ઊભી કરી રહ્યું છે. વિપક્ષી દળો તો પહેલેથી જ પીએમ મોદીના આ નિવેદન પર તેમની હાંસી ઉડાવી રહ્યાં છે. હવે આ અંગે ઉત્તર પ્રદેશ રાજ્ય બાળ સંરક્ષણ આયોગે પણ પીએમ મોદીને નોટિસ ફટકારી છે. આયોગે મોદીને સાત દિવસનો સમય આપ્યો છે અને તેમને યુપીમાં તેમને કોણે દત્તક લીધા છે એ અંગે જાણકારી આપવાનું કહ્યું છે.